[{"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000020", "text": "mewn lleoliad ysgol gelf draddodiadol"}, {"text_idx": "#000024", "text": "Pam dewis y cwrs hwn?"}, {"text_idx": "#000025", "text": "Cewch archwilio lluniadu, peintio, cerflunio, celf gosod, cyfryngau fideo a lens a chreu printiau, ac yna cymryd y cyfle i arbenigo, cyfuno meysydd neu barhau gyda sail eang gyda\u2019r radd agored, greadigol hon."}, {"text_idx": "#000031", "text": "Mae lefel 4 y rhaglen yn rhoi cyfle yn y lle cyntaf ichi archwilio amrywiaeth o weithgareddau arbenigol a gynigir o fewn Celfyddyd Gain fel rhagymadrodd eang ei sail. Byddwch yn archwilio sut mae artistiaid yn prosesu syniadau drwy gyfuniad o wneud gwerthuso beirniadol gan ddysgu cysylltu eich profiadau gyda rhai artistiaid eraill"}, {"text_idx": "#000033", "text": "Yn y flwyddyn hon, mae modiwlau yn galluogi myfyrwyr i atgyfnerthu ac ehangu eu dysg gyda thechnegau a phrosesau uwch sydd yn eu herio i arbrofi gydag amrywiaeth o gyfryngau a dulliau cyfathrebu. Mae gennych y cyfle i archwilio\u2019r meysydd o ymarfer Celfyddyd Gain sydd o\u2019r diddordeb mwyaf ichi, mewn gweithdai dan arweiniad ymarferwyr medrus sydd yn y gweithio yn y maes. Wedi datblygu ymwybyddiaeth o\u2019r hyn sydd yn bosib, gallwch yna ddewis arbenigo mewn maes ymarfer sefydledig megis lluniadu, peintio, fideo, cyfryngau digidol, cerflunwaith, neu wneud printiau neu fabwysiadu agwedd rhyngddisgyblaethol."}, {"text_idx": "#000037", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000043", "text": "Mae\u2019r rhan helaeth o\u2019r gwaith yn cael ei wneud yn y stiwdio/gweithdy ac yn ymarferol ei natur gyda darlithoedd, areithiau gan siaradwyr gwadd, arddangosiadau, tiwtorialau, seminarau a beirniadaethau yn cefnogi hyn. Mae\u2019r asesu yn barhaus, ac mae yna gyfres o aseiniadau sydd wedi eu gosod a\u2019u dewis (yn unigol a chan di\u0302m) ble mae myfyrwyr yn dysgu ystod o sgiliau a thechnegau a\u2019u rhoi ar waith yn greadigol i ddatrys problemau celf a dylunio."}, {"text_idx": "#000046", "text": "Mae\u2019r dulliau addysgu yn cynnwys modiwlau sgiliau craidd mewn gweithdai, darlithoedd gan ymarferwyr, seminarau dan arweiniad myfyrwyr ac ymchwil dan arweiniad. Am fwy o wybodaeth, cliciwch yma."}, {"text_idx": "#000047", "text": "Mae gan Gelfyddyd Gain, fel ein holl raglenni israddedig Celf a Dylunio, ethos galwedigaethol ac academaidd cryf a\u0302'r nod o sicrhau bod graddedigion yn datblygu ystod o fedrau galwedigaethol perthnasol. Yn rhan annatod o'r ethos hwn yw'r cyfrifoldeb i sicrhau fod gan ein graddedigion bortffolio o alluoedd a rhinweddau fydd yn eu galluogi i ffynnu yn y gweithle yn yr 21ain Ganrif. Mae'n ystyried y ffaith bod anghenion y diwydiannau creadigol yn y dyfodol yn debygol o fod yn wahanol iawn, a'r nod yw paratoi 'dysgwyr annibynnol' sydd, ar o\u0302l cwblhau eu hastudiaethau yn gallu ffynnu o fewn cyd-destunau proffesiynol fwyfwy amrywiol."}, {"text_idx": "#000048", "text": "Rydym yn ymfalchi\u0308o yn y lefel uchel o brofiad realistig ac ymarferol o weithio yn yr amgylchedd creadigol proffesiynol y gallwch ei gael ar y rhaglen. Anogir myfyrwyr i gychwyn, trefnu a chymryd rhan mewn prosiectau oddi ar y safle a chymryd rhan mewn cyfleoedd proffesiynol gan gynnwys gweithgareddau masnachol sydd a\u0302'r potensial i lansio eu gyrfa ym maes Celfyddyd Gain."}, {"text_idx": "#000049", "text": "Mae llawer o raddedigion Celfyddyd Gain yn mynd ymlaen i ddilyn gyrfaoedd mewn ymarfer celf annibynnol, cadwraeth celfyddyd gain, addysgu mewn addysg bellach neu uwch neu mewn ysgolion cynradd ac uwchradd, gweithio mewn oriel neu fathau eraill o waith arddangosfa, y celfyddydau cyhoeddus neu gymunedol neu fel swyddogion addysg, therapyddion celf, ymchwilwyr, asiantau i artistiaid, technegwyr neu ym maes rheoli celfyddydol. Am fwy o wybodaeth, cliciwch yma."}, {"text_idx": "#000050", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}]